Source: https://revista22.ro/70267611/ccr-a-admis-dou-sesizri-de-neconstituionalitate-ale-usr-si-a-repins-alte-dou.html
Timestamp: 2017-12-13 11:02:01+00:00
Document Index: 39732203

Matched Legal Cases: ['CCR ', 'CCR\n', 'CCR ', 'CCR\n', 'CCR ', 'CCR ']

CCR a admis două sesizări de neconstituționalitate ale USR şi a repins alte două
Curtea Constituțională a României a admis miercuri, cu unanimitate de voturi, două sesizări formulate de USR cu privire la neconstituționalitatea unor hotărâri adoptate de Parlament.
■ Sesizările PNL şi USR privind ilegalitatea Comisiei Iordache, dezbătute astăzi de CCR
■ Halul în care o insulta grobianul Serban Nicolae pe deputata USR Cosette Chichirău
■ Barna, liderul USR: Guvernul și majoritatea parlamentară, casa de avocatură a lui Dragnea
■ Maraton PSD la Legile Justiţiei cu amendamente scoase din sertare. USR protestează: Hoţii!
Potrivit unui comunicat al CCR, citat de Agerpres, o primă sesizare, formulată de grupul parlamentar al USR din Camera Deputaților, a vizat o hotărâre privind aprobarea componenței nominale și a conducerii Comitetului director al Grupului Român al Uniunii Interparlamentare.
"În urma deliberărilor, Curtea Constituțională, cu unanimitate de voturi, a admis sesizarea de neconstituționalitate și a constatat că Hotărârea Parlamentului României nr. 72/2017 pentru modificarea anexei la Hotărârea Parlamentului României nr. 15/2017 privind aprobarea componenței nominale și a conducerii Comitetului director al Grupului Român al Uniunii Interparlamentare este neconstituțională", se precizează în comunicat.
Conform aceleiași surse, CCR a admis și o a doua sesizare formulată de grupul parlamentar al USR din Camera Deputaților, referitoare la neconstituționalitatea Hotărârii Parlamentului României nr. 70/2017 pentru modificarea anexei la Hotărârea Parlamentului României nr. 10/2017 privind aprobarea componenței nominale și a conducerii Delegației permanente a Parlamentului României la Adunarea Parlamentară a Cooperării Economice a Mării Negre.
Foto: Valer Dorneanu, preşedintele CCR
Pe de altă parte, CCR a respins cu majoritate de voturi, ca neîntemeiate, alte două sesizări formulate de același grup parlamentar. Una se referea la neconstituționalitatea Hotărârii Parlamentului României nr. 73/2017 pentru numirea directorului general interimar al Societății Române de Televiziune, iar cealaltă la neconstituționalitatea Hotărârii Parlamentului României nr. 71/2017 pentru modificarea anexei la Hotărârea Parlamentului României nr. 30/2017 privind constituirea grupurilor parlamentare de prietenie.
Deciziile sunt definitive și general obligatorii și se vor comunica președinților celor două Camere ale Parlamentului.
TAGS : USR Parlament CCR decizie neconstituționalitate decizii sesizari